**Előterjesztés**

**Körmend Város Önkormányzata Képviselő-testülete 2014. október 30.-i ülésére.**

**Tárgy:** Megyei kitüntetéshez kapcsolódó városi elismerés

***Tisztelt Képviselő-testület!***

Az önkormányzat megyei kitüntetésre terjesztette fel Papp Istvánt, aki testnevelő tanárként gyerekek százait ismertette meg a mozgás örömével, emellett pedig megteremtette a körmendi labdarúgás alapjait, is, felkarolta a formálódó csapatokat, kiemelte a tehetségeket, akik mai napon is hálás szívvel gondolnak vissza reá.

A Vas Megyei Közgyűlés 63/2014 (IX. 26.) számú határozatával Lóránt Gyula Díjban részesítette a nyugalmazott körmendi testnevelő tanárt.

A megyei kitüntetéshez kapcsolódóan javaslom a Képviselőknek, hogy az az önkormányzat 50 eFt pénzjutalomban részesítse Papp Istvánt. Az összeg jelképes, de reményeink szerint jó helye lesz.

A fedezet a kitüntetésekre tervezett összegben, az önkormányzat költségvetésében rendelkezésre áll.

**Határozati javaslat**

Körmend város Önkormányzata Képviselő-testülete Papp Istvánt a Vas Megye Közgyűlése által részére adományozott Lóránt Gyula Díj kitüntetés alkalmából bruttó 50 eFt összegű pénzjutalomban részesíti az önkormányzat kitüntetésekre tervezett költségvetési kerete terhére.

Körmend, 2014. október 27.

***Bebes István***

***polgármester***